|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PASKAIDROJUMA RAKSTS Madonas novada pašvaldības 2024. gada 31. oktobrī saistošajiem noteikumiem Nr. 20 “Madonas novada pašvaldības līdzdalības budžeta nolikums”**   |  |  | | --- | --- | | **Paskaidrojuma raksta sadaļas** | **Norādāmā informācija** | | Saistošo noteikumu mērķis un izdošanas nepieciešamības pamatojums | Saistošo noteikumu izdošanas mērķis ir noteikt kārtību, kādā Madonas novada pašvaldība īsteno līdzdalības budžeta izlietošanas kārtību, organizējot līdzdalības projektu ideju konkursu. Konkursa mērķis ir veicināt sabiedrības iesaisti, iniciatīvu un līdzdalību Madonas novada attīstībā, kā arī pašvaldībai iegūt atgriezenisko saiti par nepieciešamajiem vides uzlabojumiem.  Saistošie noteikumi ir nepieciešami, lai atbilstoši [Pašvaldību likuma](https://likumi.lv/ta/id/336956-pasvaldibu-likums) deleģējumam noteiktu kārtību, kā pašvaldība īstenos līdzdalības budžeta izlietošanu. | | Saistošo noteikumu fiskālā ietekme uz pašvaldības budžetu | P[ašvaldību likums](https://likumi.lv/ta/id/336956-pasvaldibu-likums) paredz finansējuma apmēru līdzdalības budžetam, kas tiek izlietots sabiedrības ierosinātiem teritorijas attīstības projektiem, kurus īsteno pašvaldība.  Pašvaldība, sākot no 2025. gada 1.janvāra, gadskārtējā pašvaldības budžetā paredz finansējumu līdzdalības budžetam vismaz 0,5 procentu apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem.  2025. gadā iespējamais provizoriskais pašvaldības finansējums līdzdalības budžetam varētu būt 90 000 – 100 000 *euro* (ieskaitot pievienotās vērtības nodokli). Vienas projekta idejas īstenošanai paredzētos līdzekļus katru gadu nosaka ar pašvaldības domes lēmumu, ņemot vērā līdzdalības budžeta kopējo finansējumu. | | Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – saistošajos noteikumos paredzētais tiesiskais regulējums paredz novada iedzīvotājiem vienādas iespējas ietekmēt sabiedrībai pieejamu publisku ārtelpu radīšanu ar neierobežotu piekļuvi. Piedalīšanās līdzdalības projektu ideju konkursā veicinās iedzīvotāju savstarpējo sadarbību un saskaņotu rīcību kopējam labumam.  Ietekme uz vidi – saistošajiem noteikumiem nav tiešas ietekmes uz vidi, tomēr, ņemot vērā to, ka saistošie noteikumi paredz ieguldījumus publiskās ārtelpas infrastruktūrā, paredzama ietekme uz vidi, labiekārtojot un attīstot novada teritoriju.  Ietekme uz iedzīvotāju veselību – nav tiešas ietekmes uz iedzīvotāju veselību, taču iedzīvotāji konkursā var iesniegt projektus, kas paredzēti sabiedrības veselības uzlabošanai, īstenotie līdzdalības budžeta projekti pozitīvi ietekmēs cilvēku veselību un drošību, jo veiktās darbības tiks īstenotas atbilstoši būvniecību regulējošajiem normatīvajiem aktiem un tās veicinās vides labiekārtošanu atbilstoši cilvēku vajadzībām un interesēm, ņemot vērā arī drošības aspektu.  Ietekme uz uzņēmējdarbības vidi – tiks sakārtotas publiski pieejamas teritorijas, kas var atstāt pozitīvu ietekmi uz blakus esošajām uzņēmējdarbības teritorijām, veicinot pozitīvu ietekmi uz uzņēmējdarbības vidi.  Nav konstatējama ierobežojoša ietekme uz tirgu un atbilstību brīvai un godīgai konkurencei, jo apstiprinātās projektu idejas realizēs no līdzdalības budžeta pašvaldība, ievērojot visus normatīvus attiecībā uz publiskā iepirkuma regulējumu. | | Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Saistošo noteikumu piemērošanā un ar to saistītajos jautājumos iedzīvotāji varēs vērsties Madonas novada pašvaldības iestādē "Madonas novada Centrālā administrācija".  Saistošo noteikumu projekts iekļauj līdzdalības budžeta projekta pieteikuma veidlapu Madonas novada līdzdalības budžeta projektu konkursam, kuru interesenti aizpilda, lai pretendētu uz idejas realizāciju.  Pašvaldības Centrālās administrācijas Attīstības nodaļa nodrošina konsultēšanu līdzdalības budžeta projektu pieteikumu sagatavošanā, Projektu konkursa pieteikumu apkopošanu un virzīšanu izskatīšanai projektu vērtēšanas komisijai. Projektu īstenošanu veic pašvaldība. Pašvaldība organizēs iedzīvotājiem konsultācijas vai seminārus saistībā ar projektu sagatavošanu ar esošajiem cilvēkresursiem;  Administratīvo procedūru izmaksas nav paredzētas, sabiedrības dalība līdzdalības budžeta projektu konkursā ir bez maksas. | | Saistošo noteikumu ietekme uz pašvaldības funkcijām un cilvēkresursiem | Saistošie noteikumi izstrādāti līdzdalības budžeta izlietošanai, lai veicinātu pašvaldības administratīvās teritorijas iedzīvotāju iesaisti teritorijas attīstības jautājumu izlemšanā un sekmētu iedzīvotāju pilsonisko aktivitāti.  Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. | | Saistošo noteikumu izpildes nodrošināšana | Saistošajos noteikumos paredzēto līdzdalības budžeta projektu konkursu organizēšanu, atbalstu projektu iesniegšanā nodrošina pašvaldības Centrālās administrācija. Apstiprināto projektu īstenošanu nodrošina pašvaldība. | | Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošie noteikumi paredz tikai noteikumu mērķu sasniegšanai nepieciešamos nosacījumus pašvaldībā pieejamo resursu ietvaros. | | Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši [Pašvaldību likuma](https://likumi.lv/ta/id/336956-pasvaldibu-likums) 46. panta trešajai daļai, lai informētu sabiedrību par Saistošo noteikumu projektu un dotu iespēju iedzīvotājiem izteikt viedokli, Saistošo noteikumu projekts no 2024. gada 15. augusta līdz 5. septembrim (3 nedēļas) bija publicēts pašvaldības tīmekļa vietnē www.madona.lv sadaļas “Dokumenti” apakšsadaļā “Saistošo noteikumu projekti”. Saistošo noteikumu apspriešanas laikā bija organizēta nevalstisko organizāciju un aktīvo iedzīvotāju tikšanās. Tās laikā tika saņemti daži redakcionāli priekšlikumi, kas tika iekļauti saistošajos noteikumos. | |  |

Domes priekšsēdētājs A. Lungevičs